Source: https://sluzby.heureka.sk/napoveda/obchodne-podmienky-programu-overene-zakaznikmi/
Timestamp: 2018-02-25 00:12:12+00:00
Document Index: 2589774

Matched Legal Cases: ['čl. 1', 'čl. 1', 'čl. 2', '§ 15', '§ 12', 'čl. 4']

Obchodné podmienky programu Overené zákazníkmi - Heureka.sk
Úvodné ustanovenia, popis služby
1.1. Tieto Obchodné podmienky programu “Overené zákazníkmi” (ďalej len „OP Overené zákazníkmi“) vydáva spoločnosť Heureka Shopping s.r.o. sídlom Karolinská 650/1, 186 00 Praha 8, Česká republika, IČ 02387727, DIČ CZ02387727, ako prevádzkovateľ portálu Heureka.sk, za účelom úpravy práv a povinností vyplývajúcich zo zmluvného vzťahu medzi Prevádzkovateľom a Obchodníkmi, zaradenými do služby “ Overené zákazníkmi“.
1.2. Tieto OP Overené zákazníkmi sú súčasťou Zvláštnych podmienok užívania Portálu v zmysle čl. 1.2.2. Podmienok užívania nákupnej galérie Heureka.sk, dostupných na https://info.heureka.sk/podminky-uzivani/ (ďalej len „Podmienky“), ktoré sa na vzťah medzi Obchodníkom a Prevádzkovateľom vzťahujú v rozsahu, v akom tieto OP Overené zákazníkmi nestanovia inak. Na tieto OP Overené zákazníkmi sa vzťahuje výklad pojmov podľa čl. 1.3. Podmienok, ak nie je v týchto OP Overené zákazníkmi označený odlišný pojem a definovaný jeho výklad.
Registrácia k užívaní Služby, uzatvorení a trvaní Zmluvy
2.1. Obchodník, ktorý sa registroval na užívanie Portálu, je oprávnený registrovať sa na užívanie Služby v rámci svojho užívateľského rozhrania, ku ktorému mu bol pre účely užívania Portálu Prevádzkovateľom vytvorený prístup na https://sluzby.heureka.sk.
2.2. V rámci registrácie je Obchodník oboznámený so znením týchto OP Overené zákazníkmi, s ktorým vyjadrí svoj súhlas zakliknutím checkboxu. Odoslanie registrácie vrátane pristúpenia na znenie OP Overené zákazníkmi je považované za návrh na uzatvorenie Zmluvy. Zmluva je uzatvorená prijatím potvrdzujúceho e-mailu, odoslaného Prevádzkovateľom Obchodníkovi na jeho e-mailovú adresu, registrovanú na Portáli.
2.3. Zmluva sa uzatvára na dobu neurčitú. Zmluvu je možné ukončiť výpoveďou, odoslanou elektronickými prostriedkami prostredníctvom e-mailu a administračného rozhrania, s výpovednou lehotou jeden mesiac. Prevádzkovateľ je ďalej oprávnený ukončiť Zmluvu odstúpením z dôvodov stanovených týmito OP Overené zákazníkmi. Trvanie Zmluvy je podmienené trvaním zmluvy o užívaní Portálu uzatvorenej medzi Prevádzkovateľom a Obchodníkom v zmysle čl. 2.2.1. Podmienok.
3.1. Obchodník sa zaväzuje umiestniť do poslednej fázy všetkých objednávok Zákazníkov vykonaných v E-shopoch Obchodníka bez ohľadu na to, či bola objednávka urobená prostredníctvom Portálu alebo nie, aplikačný skript, pomocou ktorého dôjde k odoslaniu e-mailovej adresy Zákazníka do databázy Prevádzkovateľa (ďalej len „Skript“). Skript a jeho technická špecifikácia sú Obchodníkovi k dispozícii on-line v jeho užívateľskom rozhraní na https://sluzby.heureka.sk. Prevádzkovateľ udeľuje Obchodníkovi licenciu – oprávnenie použiť Skript v rámci procesu objednávky Tovaru na E-shope, a to výlučne pre účel stanovený Zmluvou a počas jej trvania.
3.3. Obchodník je odo dňa účinnosti Zmluvy povinný informovať Zákazníkov v zmysle § 15 odst. 1 písm. e) zák. č. 122/2013 Z.z. o ochrane osobných údajov (prostredníctvom obchodných podmienok, podmienok použitia, kúpnej zmluvy alebo iného dokumentu, ktorým sa riadi jeho vzťah so Zákazníkmi) o tom, že e-mailová adresa Zákazníka, pokiaľ sama predstavuje osobný údaj v zmysle vyššie uvedeného predpisu, je poskytovaná Prevádzkovateľovi za účelom vygenerovania Dotazníka a následného skvalitňovania služieb Obchodníka na základe hodnotení jeho Zákazníkov. Predmetné hodnotenia Zákazníkov sú súčasťou plnenia zmluvy medzi Obchodníkom a Zákazníkom.
3.4. Obchodník je odo dňa účinnosti Zmluvy povinný získať od Zákazníkov v zmysle § 12 ods. 2 zák. č. 122/2013 Z.z. o ochrane osobných údajov (prostredníctvom obchodných podmienok, kúpnej zmluvy alebo iného dokladu o súhlase) písomný súhlas, že osobné údaje dotknutej osoby je možné poskytnúť z informačného systému inej právnickej osobe. Písomný súhlas dotknutej osoby nie je potrebný ak je to nevyhnutné na plnenie zmluvy, v ktorej vystupuje dotknutá osoba ako jedna zo zmluvných strán, alebo v predzmluvných vzťahoch s dotknutou osobou, alebo pri rokovaní o zmene zmluvy, ktoré sa uskutočňujú na žiadosť dotknutej osoby.
3.5. Obchodník nie je oprávnený akýmkoľvek spôsobom narúšať objektívnosť a skresľovať pravdivosť Dotazníkov, a to najmä ovplyvňovaním výberu Zákazníkov, ktorým má byť Dotazník odoslaný, vypĺňaním Dotazníka zo strany zamestnancov Obchodníka alebo ním poverených osôb, alebo nabádaním Zákazníkov k pozitívnemu hodnoteniu. Obchodník nie je oprávnený Zákazníka akokoľvek postihovať za odoslanie negatívneho hodnotenia, napríklad ponúkaním menej výhodných cien v porovnaní s inými Zákazníkmi, odstúpením od uzavretej kúpnej zmluvy, odmietnutím ďalšieho predaja tovaru alebo služieb atď. V prípade, že k takému konaniu na strane Obchodníka dôjde, je Prevádzkovateľ oprávnený odstúpiť od Zmluvy. Ustanovenia tohto článku nemajú žiadny vplyv na právo Obchodníka reagovať na hodnotenie Zákazníkov spôsobom umožneným Prevádzkovateľom.
3.6. Obchodník je povinný neodkladne informovať Prevádzkovateľa o akejkoľvek zmene jeho údajov, zadaných na Portáli, v zmysle čl. 4.4.4. Všeobecných obchodných podmienok Heureka.sk pre Obchodníkov, dostupných na https://sluzby.heureka.sk/napoveda/vseobecne-podminky/ (ďalej len „Obchodné podmienky“), ktorými sa rovnako riadi postup v prípade zmeny prevádzkovateľa E-shopu.
3.7. V prípade, že E-shop Obchodníka na základe hodnotenia Zákazníkov získa certifikát „Overené zákazníkmi“, alebo iné hodnotenie, vydávané Prevádzkovateľom na základe vopred stanovených kritérií, uverejnených na Portáli, nie je Obchodník oprávnený tento certifikát či iné hodnotenie umiestniť na stránky iného E-shopu, aj keď prevádzkovaného rovnakým Obchodníkom, ku ktorému však certifikát či hodnotenie neboli vydané. Obchodník je oprávnený používať iba taký druh certifikátu „overené zákazníkmi“ alebo iný druh hodnotenia, ktoré mu boli zo strany Prevádzkovateľa pridelené. V prípade ukončenia Zmluvy je obchodník povinný zdržať sa užívania Certifikátu „overené zákazníkmi“, vrátane ďalších druhov hodnotenia a zaväzuje sa tieto označenia bezodkladne odstrániť zo stránok svojho E-shopu a zo svojich reklamných alebo iných propagačných materiálov.
4.1. Prevádzkovateľ je povinný vygenerovať pre Obchodníka Dotazník pre účely jeho odoslania tým Zákazníkom, ktorých e-mailové adresy boli pomocou Skriptu Prevádzkovateľovi poskytnuté, a to spôsobom, aby bolo možné odoslať ho z e-mailové adresy Obchodníka v lehote desiatich (10) dní od ich poskytnutia, a následne opätovne v lehote do 45 dní od prvého odoslania, pokiaľ po prvom odoslaní Dotazníka Zákazník neodmietne ďalšie odosielanie Dotazníkov na svoju e-mailovú adresu. Prevádzkovateľ je oprávnený zaistiť odoslanie Dotazníkov Zákazníkovi v mene Obchodníka.
4.2. Prevádzkovateľ je oprávnený poskytnuté adresy uchovávať výlučne pre účely zhromažďovania a poskytovania informácií o jednotlivých vyplnených Dotazníkoch tým Zákazníkom, ktorí sú zároveň Užívateľmi Portálu. Prevádzkovateľ nie je ďalej oprávnený uchovávať e-mailové adresy tých Zákazníkov, ktorí vyslovili nesúhlas so zasielaním Dotazníka alebo poskytnutý súhlas odvolali pre účely zamedzenia odosielania Dotazníka týmto Užívateľom.
4.6. Prevádzkovateľ je oprávnený spracovávať informácie o zakúpenom Tovare poskytnuté pomocou Skriptu, a to na účely ich agregovania a následného poskytovania doplnkových služieb Obchodníkom, spočívajúcich v poskytovaní informácií o tržnom postavení Obchodníka na trhu s daným Tovarom, vývoji predajov v kategórii Tovaru, v ktorej Obchodník pôsobí, a o predajnosti produktov v danej kategórii Tovaru. Doplnkové služby podľa tohto článku môžu byť samostatne spoplatnené a môžu sa riadiť zvláštnymi obchodnými podmienkami. Všetky informácie získané prostredníctvom Skriptu Prevádzkovateľ použije výhradne na účely poskytovania služieb podľa týchto OP Overené zákazníkmi alebo podľa samostatných podmienok pre doplnkové služby, pričom nie je oprávnený tieto informácie zhromažďovať a používať na iné účely bez predchádzajúceho výslovného súhlasu Obchodníka.
5.4. Tieto OP Overené zákazníkmi nadobúdajú účinnosť dňa 1.9.2015.